Ritratt: Din l-Art Ħelwa Għawdex .td_uid_2_61791011acc86_rand.td-a-rec-img{text-align:left}.td_uid_2_61791011acc86_rand.td-a-rec-img img{margin:0 auto 0 0} Il-Kunsill Lokali tal-Għarb ħa pożizzjoni kontra l-proposta ta' triq ġdida fit-tarf tal-lokalità magħrufa bħala Tal-Mawua fl-Għarb. Fi stqarrija mill-Partit Nazzjonalista, il-Kunsillier Nazzjonalista Louis Apap innota b'sodisfazzjon din id-deċiżjoni hekk kif qal li l-art fejn proposta tinbena t-triq hi raba' li tinħadem u tinsab f'żona barra mill-iżvilupp. L-applikazzjoni tipproponi triq ġdida li tkun tista' tintuża bħala aċċess għal Triq Birbuba u tipproponi wkoll li t-tqassim taż-żoni jinbidel għal żvilupp residenzjali. L-NGO Din l-Art Ħelwa Għawdex (DLĦGħ) ukoll ħarġet kontra l-bini ta' din it-triq ġdida u kienet qalet fi stqarrija li l-bini tat-triq se jieħu madwar 5,387 kwadru metru. Aqra aktar Din l-Art Ħelwa Għawdex kontra l-bini ta' triq ġdida fl-Għarb Il-Kunsillier Apap qal li jekk dan l-iżvilupp iseħħ mhux biss jeqred raba' li tinħadem u li hi barra ż-żona ta' żvilupp, "iżda jeqred il-karetteriska taż-żona tan-naħa ta' San Dimitri li sal-lum baqgħet fl-istat naturali tagħha." Apap saħaq li l-bini ta' din it-triq tista' twassal ukoll li aktar il-quddiem ikun hemm lok għall-aktar żvilupp li jġib sfreġju f'din iż-żona. Apap saħaq li filwaqt li huwa ddikjara mill-bidu nett li kien kontra dan l-iżvilupp anke wara li sema' diversi residenti tal-lokal li kollha kienu kontra, jinstab sodisfatt li b'mod unanimu mill-Kunsill Lokali tal-Għarb ħarġet pożizzjoni kontra dan l-iżvilupp. Huwa appella lid-deputati kollha Għawdxin kif ukoll lill-Gvern sabiex jappoġġjaw din il-pożizzjoni u jirrispettaw ix-xewqa tar-residenti tal-Għarb, kif ukoll jinsistu mal-Awtoritajiet sabiex jevitaw sfreġju ġewwa l-lokalità. "Il-Kunsill Lokali qed jieħu pożizzjoni unanimament" Fi stqarrija separata l-Kunsill Lokali tal-Għarb qal li qed jieħu l-pożizzjoni unanimament kontra l-applikazzjoni għaliex l-mekkaniżmu tal-applikazzjoni tal-kontroll tal-ippjanar mhuwiex il-mezz approprjat sabiex dan jiġi kunsidrat jew diskuss. Is-Sindku David Apap qal li l-Kunsill Lokali tal-Għarb dejjem kien kontra applikazzjonijiet mhux sostenibbli barra miż-żona tal-iżvilupp (ODZ), kemm f'applikazzjonijiet żgħar u aktar u aktar fi proġett ta' daqs tali. Is-Sindku stqarr li r-residenti u l-lokalità dejjem ittieħdu bħala l-ewwel prijorità. Is-Sindku fakkar li fl-aħħar xhur ħa l-inizjattiva li jissospendi ix-xogħol u l-bini fil-lokalità u xogħolijiet relatati mal-kostruzzjoni u infrastruttura, inkluż dawk tal-kunsill stess u ma nħarġux permessi għal għeluq ta' toroq u ma tħallewx jidħlu trakkijiet u makkinarji tal-kostruzzjoni fil-lokalità. Inizjattiva li kienet l-ewwel waħda tax-xorti tagħha esperjenzata fil-lokalità tal-Għarb qabel kull lokalità oħra madwar Malta u Għawdex. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61791011ad133_rand.td-a-rec-img{text-align:left}.td_uid_3_61791011ad133_rand.td-a-rec-img img{margin:0 auto 0 0}